Sejħa għall-Applikazzjonijiet għall-kariġi ta' Uffiċjali tal-Proġetti fl-Unità tas-Sigurtà

Aġent Temporanju 2(f) (AD6) - bil-għan ulterjuri li tiġi stabbilita lista ta' riżerva - ERA/AD/2016/003-OPE

|  |
| --- |
| KONTENUT TAL-IMPJIEG |
| Il-persuna li se tintgħażel għall-impjieg se taħdem fl-Unità tas-Sigurtà, taħt ir-responsabbiltà ta' wieħed mill-Kapijiet tas-Settur. Minħabba s-sensittività tal-impjieg, huwa meħtieġ sens għoli ta’ kunfidenzjalità mill-kandidat magħżul.  Kompiti u responsabbiltajiet ewlenin:   * Imexxi l-ħidma fl-iżvilupp ta' kwistjonijiet relatati mas-sigurtà, inklużi l-fatturi umani u l-kultura ta' sigurtà; u jikkontribwixxi għarfien espert rilevanti għal proġetti relatati mar-rapportar tal-okkorrenzi, mudelli ta' maturità u l-valutazzjoni tar-riskju; * Jipparteċipa fi żviluppi ulterjuri tal-kunċetti tal-awditjar jew tal-monitoraġġ; * Jassisti fil-promozzjoni u l-monitoraġġ tas-sistemi ta' ġestjoni tas-sigurtà; * Jipparteċipa fi żviluppi ulterjuri u fil-promozzjoni u l-monitoraġġ tal-prinċipji tal-valutazzjoni tal-konformità u s-superviżjoni tas-sistemi ta' ġestjoni tas-sigurtà; * Jipparteċipa fl-armonizzazzjoni u l-monitoraġġ ta' attivitajiet ta' investigazzjoni tal-aċċidenti, klassifikazzjonijiet tal-kawżi tal-aċċidenti u l-inċidenti u attivitajiet oħra ta' rapportar; * Jipprovdi appoġġ fl-organizzazzjoni u l-ġestjoni tan-netwerks tal-partijiet ikkonċernati stabbiliti mill-immudellar tar-riskju tas-Sigurtà; * Jipparteċipa fl-evalwazzjoni tal-prestazzjoni tas-sigurtà tal-ferroviji fl-Istati Membri differenti; * Jassisti fit-tħejjija ta' opinjonijiet tekniċi għall-Kummissjoni Ewropea li jikkonċernaw aspetti relatati mas-sigurtà, inkluż l-ikkontrollar tat-traspożizzjoni u l-implimentazzjoni tal-leġiżlazzjoni Ewropea; * Jappoġġja l-maniġment tal-parti kkonċernata tal-Unità tas-Sigurtà kif ukoll komunikazzjoni interna u esterna. |

|  |
| --- |
| *KWALIFIKI PROFESSJONALI U REKWIŻITI OĦRAJN* |
| Biex ikunu kkunsidrati eliġibbli, il-kandidati għandhom jissodisfaw il-kriterji eliġibbli kollha kif speċifikat hawn taħt sad-data tal-għeluq għas-sottomissjoni tal-applikazzjonijiet:  **KRITERJI TA' ELIĠIBBILTÀ**   * Ikollhom livell ta' edukazzjoni li jikkorrispondi għal studji universitarji mitmumin, mixhudin b'diploma[[1]](#footnote-1) meta l-perjodu normali tal-edukazzjoni universitarja jkun ta' 4 snin jew iktar, segwiti minn tal-inqas 3 snin ta' esperjenza professjonali;   **JEW**   * Ikollhom livell ta' edukazzjoni li jikkorrispondi għal studji universitarji mitmumin, mixhudin b'diploma meta l-perjodu normali tal-edukazzjoni universitarja jkun 3 snin, segwiti minn tal-inqas 4 snin ta' esperjenza professjonali;   **JEW**   * Ikollhom fejn iġġustifikat fl-interessi tas-servizz, taħriġ professjonali ta' livell ekwivalenti.   **Importanti:**  L-istudji universitarji għandhom ikunu fil-qasam tal-fatturi Umani, il-psikoloġija Ergonomika, tax-Xogħol, Organizzazzjonali jew okkupazzjonali jew f'dixxiplina simili;   * Ikollhom għarfien tajjeb ħafna ta' lingwa uffiċjali[[2]](#footnote-2) tal-Unjoni Ewropea u għarfien sodisfaċenti ta' lingwa oħra uffiċjali[[3]](#footnote-3) tal-Unjoni Ewropea sa fejn dan hu meħtieġ għat-twettiq tad-dmirijiet relatati mal-kariga; * Ikunu ċittadini ta' Stat Membru tal-Unjoni Ewropea jew tal-Istati li huma partijiet għall-Ftehim taż-ŻEE (l-Iżlanda, il-Liechtenstein u n-Norveġja); * Igawdu minn drittijiet sħaħ bħala ċittadin; * Ikunu wettaqu kull obbligu impost mil-liġijiet applikabbli li jikkonċernaw is-servizz militari[[4]](#footnote-4); * Jissodisfaw ir-rekwiżiti tal-karattru għad-dmirijiet involuti[[5]](#footnote-5); * Ikunu fiżikamentment kapaċi jwettqu d-dmirijiet relatati mal-kariga[[6]](#footnote-6).   L-applikazzjonijiet kollha eliġibbli se jiġu vvalutati u evalwati skont il-ħtiġijiet elenkati hawn taħt. Jekk jogħġbok innota li n-nuqqas ta' konformità ma' minn tal-inqas wieħed mill-kriterji essenzjali għandu jirriżulta fl-esklużjoni tal-kandidat mill-għażla. Kriterji vantaġġjużi jikkonstitwixxu assi addizzjonali u mhumiex se jirriżultaw f'esklużjoni, jekk ma jiġux issodisfati.  **KRITERJI TAL-GĦAŻLA**  Sabiex il-Kumitat tal-Għażla jivvaluta l-kompetenzi u l-ħiliet tiegħek, inti mitlub tippreżenta eżempji konkreti mill-kwalifiki edukattivi u l-esperjenza professjonali tiegħek li juru li inti tissodisfa l-kriterji tal-għażla essenzjali u vantaġġużi:   1. *Essenzjali*  * Esperjenza ta' xogħol u għarfien espert rilevanti fil-qasam tal-prestazzjoni umana u l-kultura ta' sigurtà; * Il-kapaċità li taħdem mill-qrib mal-esperti tekniċi u l-persunal tal-ferrovija; * Ħiliet ta' komunikazzjoni miktuba u mitkellma tajbin ħafna  1. *Ta' vantaġġ*  * Esperjenza tal-integrazzjoni ta' fatturi umani f'sistemi ta' ġestjoni tas-sigurtà, b'mod partikolari l-valutazzjoni tar-riskju, il-ġestjoni tad-disinn u l-bidla, il-proċessi ta' monitoraġġ u proċessi oħra relatati ma' prestazzjoni umana; * Esperjenza ta' għoti ta' appoġġ ta' fatturi umani għal proġetti ta' taħriġ tal-iżvilupp tekniku u/jew ta' ħiliet u ta' kompetenzi, inkluż l-iżvilupp ta' sistemi ta' rapportar u investigazzjoni ta' inċidenti/aċċidenti; * Esperjenza ta' kontribut għall-iżvilupp ta' kultura organizzazzjonali u ta' sigurtà , inkluża l-valutazzjoni tal-klima tas-sigurtà u l-ħidma mal-persunal biex jiġi faċilitat l-iżvilupp ta' kultura ta' sigurtà pożttiva fi ħdan organizzazzjoni; * Sħubija (chartered jew ta' grad ta' prattikant) ta' korp professjonali nazzjonali jew internazzjonali fil-qasam tal-fatturi umani, l-ergonomija jew il-psikoloġija; * L-għarfien u l-esperjenza fi kwistjonijiet operazzjonali u/jew ta' manutenzjoni tal-ferrovija; * Għarfien fiċ-ċertifikazzjoni u s-superviżjoni/sorveljanza ta' proċessi ta' sistemi ta' ġestjoni.   Skont in-numru ta' applikazzjonijiet li jaslu, il-Kumitat tal-Għażla jista' japplika rekwiżiti aktar stretti fi ħdan il-kriterji tal-għażla msemmija qabel. |

Sejħa għall-Applikazzjonijiet għall-kariġi ta' Uffiċjali tal-Proġetti fl-Unità tas-Sigurtà

Aġent Temporanju 2(f) (AD6) - bil-għan ulterjuri li tiġi stabbilita lista ta' riżerva - ERA/AD/2016/003-OPE

|  |  |
| --- | --- |
| *Data tal-Pubblikazzjoni:* 12/12/2016 | *Data tal-għeluq għall-applikazzjonijiet:* 12/01/2017 (23.59 CET, Ħin lokali ta' Valenciennes) |
| *Tip ta' kuntratt:* Aġent Temporanju 2(f)  *Gruppi ta' funzjoni u grad:* AD6 | *Post tal-impjieg:* Valenciennes, Franza |
| *Durata tal-kuntratt:* 4 snin u jista' jiġġedded għal perjodu definit ta' mhux iktar minn 4 snin. Jekk jiġġedded għat-tieni darba, il-kuntratt isir indefinit | *Salarju bażiku fix-xahar:* EUR 5.079,70 fl-ewwel skala b'fattur ta' ponderazzjoni ta' 13.8 % (mill-01/07/2016) flimkien ma' benefiċċji speċifiċi fejn applikabbli |
| *Unità:* ara taħt | |
| *L-applikazzjonijiet għandhom jintbagħtu b'posta elettronika biss lil mailbox:* jobs@era.europa.eu | *Lista ta' riżerva valida sa:* 31/12/2017 (il-validità tal-lista ta' riżerva tista' tiġi estiża) |

|  |
| --- |
| *L-AĠENZIJA* |
| L-Aġenzija tal-Unjoni Ewropea għall-Ferroviji (minn hawn 'il quddiem "l-Aġenzija") ġiet stabbilita permezz tar-Regolament (UE) 2016/796 tal-Parlament Ewropew u tal-Kunsill tal-11 ta' Mejju 2016. Il-missjoni tagħna hija li nagħmlu s-sistema ferrovjarja taħdem aħjar għas-soċjetà u aħna nagħmlu dan billi nikkontribwixxu għall-ħolqien ta' Żona Ferrovjarja Unika Ewropea mingħajr fruntieri, li tiggarantixxi livell għoli ta' sigurtà, billi niżviluppaw approċċ komuni għas-sigurtà dwar is-Sistema Ewropea tal-Ġestjoni tat-Traffiku Ferrovjarju (ERTMS, European Train Control Communication System) u billi nippromwovu aċċess issimplifikat għall-klijenti għas-settur ferrovjarju Ewropew. Barra minn hekk, l-Aġenżija se ssir, mill-2019 'il quddiem, l-Awtorità Ewropea li toħroġ ċertifikati uniċi ta' sigurtà madwar l-UE lill-impriżi ferrovjarji, li toħroġ awtorizzazzjonijiet tal-vetturi għal operat f'aktar minn pajjiż wieħed u li tagħti approvazzjoni minn qabel għal infrastruttura ERTMS. L-Aġenzija hija bbażata f'Valenciennes (kwartieri ġenerali) u f'Lille (ċentru tal-laqgħat), Franza, u bħalissa tħaddem 160 persunal.  Għal aktar informazzjoni dwar l-Aġenzija, jekk jogħġbok żur is-sit web tagħna: [http://www.era.europa.eu](http://www.era.europa.eu/) |

|  |
| --- |
| L-UNITÀ TA' SIGURTÀ: |
| Permezz tal-ħidma tagħha fi dan il-qafas leġiżlattiv stabbilit fid-Direttiva tas-Sigurtà tal-Linji tal-Ferrovija u r-Regolament dwar l-Aġenzija, l-Aġenzija stabbilixxiet tim ta' sigurtà dinamiku, impenjat biex jappoġġja l-ilħuq ta' objettivi ta' sigurtà ambizzjużi, inkluż li s-sistema ferrovjarja Ewropea tkun ta' quddiem nett fid-dinja fir-rigward tas-sigurtà. Id-Direttiva tas-Sigurtà tal-Linji tal-Ferrovija l-ġdida tagħti b'mod ċar lill-Aġenzija l-kompitu li tiżgura li s-sigurtà madwar l-Ewropa tiġi mtejba u li l-Aġenzija qiegħda timpjega persunal biex tiġi sodisfatta din l-isfida l-ġdida. Il-kontribut tal-Prestazzjoni Umana hija ċentrali għas-Sigurtà u l-Aġenzija qiegħda tfittex individwi b'esperjenza biex jingħaqdu mat-tim tal-Unità biex tissaħħaħ il-prestazzjoni tagħna f'dan il-qasam u jiġu appoġġjati flussi ta' xogħol ġodda bħall-iżvilupp ta' kultura ta' sigurtà pożittiva madwar l-Ewropa. |

|  |
| --- |
| *PROĊEDURA TAL-APPLIKAZZJONI* |
| Biex l-applikazzjonijiet **ikunu validi**, il-kandidati għandhom jissottomettu d-dokumenti li ġejjin:   * Curriculum vitae dettaljat (Format tas-CV tal-UE biss). Jekk jogħġbok ikkonsulta l-link t'hawn taħt:   <http://europass.cedefop.europa.eu/mt/documents/curriculum-vitae/templates-instructions>   * Ittra ta' motivazzjoni ta' mhux aktar minn 2 paġni, li tispjega għaliex il-kandidat huwa interessat fil-kariga u xi jkun il-valur miżjud tiegħu/tagħha għall-Aġenzija, jekk jintgħażel; * Il-grilja tal-eliġibbilità (ara l-anness).   **Nuqqas ta' konformità mal-istruzzjonijiet ta' hawn fuq jirriżulta fl-esklużjoni mill-proċedura tal-għażla.**  Minħabba li l-lingwa ta' ħidma tal-Aġenzija hija l-Ingliż, il-kandidati huma mħeġġin biex japplikaw bl-Ingliż biex jiffaċilitaw il-proċess tal-għażla.  L-applikazzjonijiet għandhom jintbagħtu permezz ta' ittra elettronika lil mailbox [**jobs@era.europa.eu**](mailto:jobs@era.europa.eu) mhux iktar tard minn **12/01/2017** f'23.59 CET (ħin lokali ta' Valenciennes), **filwaqt li jindikaw b'mod ċar in-numru ta' referenza tas-sejħa għall-applikazzjonijet fil-linja tas-suġġett.**  Jekk jogħġbok innota li l-applikazzjonijiet sottomessi b'faks jew bil-posta mhumiex se jiġu kkunsidrati.  Jekk fi kwalunkwe stadju fil-proċedura, jiġi stabbilit li l-informazzjoni pprovduta mill-kandidat hija żbaljata, il-kandidat inkwistjoni jista' jiġi skwalifikat.  Huwa pprojbit li kandidati jagħmlu kuntatt dirett jew indirett mal-membri tal-Kumitat tal-Għażla, jew li xi ħadd jagħmel dan f'isimhom. L-Awtorità Awtorizzata biex Tikkonkludi l-Kuntratti (minn hawn 'l quddiem AACC) tirriżerva d-dritt li tiskwalifika lil kwalunkwe kandidat li ma jagħtix kas din l-istruzzjoni.  Se tiġi stabbilita lista ta' riserva, valida sal-**31/12/2017**. Il-validità tal-lista ta' riżerva tista' tiġi estiża jekk l-AACC tiddeċiedi dan. Il-lista ta' riżerva tista' tintuża għall-inkarigu għal karigi oħrajn li għandhom l-istess profil bħal dak deskritt hawn fuq.  **Jekk jogħġbok innota li minħabba n-numru kbir ta' applikazzjonijiet li aħna nistgħu nirċievu sad-data ta' għeluq għas-sottomissjonijiet, jista' jkun li s-sistema tiffaċċja problemi biex tipproċessa ammonti kbar ta' data. Għalhekk, l-applikanti huma rrakkomandati li jibagħtu l-applikazzjoni tagħhom ferm aktar qabel mid-data tal-iskadenza.**  **Importanti:** Id-dokumenti ta' sostenn (eż. kopji ċċertifikati ta' lawrji/diplomi, provi ta' esperjenza, eċċ.) ma għandhomx jintbagħtu għalissa iżda jistgħu jintalbu fi stadju aktar tard tal-proċedura. L-ebda dokument mhu se jintabgħat lura lill-kandidati |

|  |
| --- |
| *PROĊEDURA TAL-GĦAŻLA* |
| L-għażla se tkun organizzata kif ġej:   1. Il-Kumitat għall-Għażla jikkontrolla l-kriterji tal-validità u tal-eliġibilità tal-applikazzjonijiet kollha, 2. Il-kandidati li jissodisfaw il-kriterji tal-eliġibilità għandhom jiġu evalwati skont il-kriterji tal-għażla, 3. Il-Kumitat tal-Għażla jevalwa l-ittri ta' motivazzjoni u s-CVs ta' kandidati eliġibbli u jistabbilixxi lista qasira tal-kandidati li ssodisfaw l-aħjar il-kriterji tal-għażla kif stipulat fis-sejħa għall-applikazzjonijiet, 4. L-istedina għandha tkun ibbażata fuq l-ogħla punteġġi fl-iskrinjar ta' qabel l-għażla tal-kriterji tal-għażla. 5. Il-Kumitat tal-Għażla jagħmel intervisti u testijiet lill-applikanti fil-lista l-qasira, 6. It-test bil-miktub għandu jsir bl-Ingliż, 7. L-intervista għandha ssir bl-Ingliż. Jekk il-lingwa materna hija l-Ingliż, waqt l-intervista se tiġi ttestjata t-tieni lingwa indikata fis-CV, 8. Wara r-riżultati tal-intervisti u tat-testijiet bil-miktub, il-Kumitat għall-Għażla jipproponi lista tal-kandidati xierqa[[7]](#footnote-7) lill-AACC. Din il-lista għandha tkun f'ordni alfabetika akkumpanjata mil-lista dettaljata tal-punteġġi miksuba wara l-intervista u t-test bil-miktub (jekk ikun applikabbli). Il-Kandidati li jiksbu l-marki kwalifikattivi fl-intervista u fit-test bil-miktub (jekk ikun applikabbli) għandhom jitpoġġew fil-lista' ta' riżerva (jekk ikun applikabbli). Il-kandidati għandhom jinnotaw li l-inklużjoni fil-lista ta' riżerva ma tiggarantix inkarigu, 9. Qabel ma tirrekluta aġent temporanju, l-AACC teżamina jekk il-kandidat ikollux xi interess personali bħal pereżempju li jfixkel l-indipendenza tiegħu/tagħha jew kwalunkwe kunflitt ta’ interess ieħor. Il-kandidat għandu jinforma lill-AACC, permezz ta' formola speċifika dwar kunflitt ta' interess attwali jew potenzjali. Jekk ikun meħtieġ, l-AACC għandha tieħu kull miżura xierqa, 10. Il-lista ta' riżerva għandha tkun valida sal-31/12/2017. Tista' tkun estiża permezz ta' deċiżjoni tal-AACC, 11. Il-kandidati xierqa għandhom ikunu involuti wara d-deċiżjoni tal-AACC. Qabel ma jiġu offruti l-kariga, il-kandidati fuq il-lista ta' riżerva jistgħu jintalbu li ssirilhom intervista mad-Direttur Eżekuttiv. |

|  |  |
| --- | --- |
| *SOMMARJU TAL-KONDIZZJONIJIET TAL-IMPJIEG* | |
| 1. Is-salarji huma eżentati mit-taxxa nazzjonali, minflok titnaqqas taxxa għall-benefiċċju tal-Unjoni Ewropea f'ras il-għajn; 2. Intitolament għal liv annwali ta' jumejn għal kull xahar kalendarju flimkien ma' jiem addizzjonali għall-età u għall-grad, flimkien ma' 2 ½ ijiem għall-persunal espatrijat u minbarra dan medja ta' 16-il vaganza pubblika kull sena; 3. Taħriġ tekniku ġenerali u applikabbli flimkien ma' opportunitajiet ta' żvilupp professjonali; 4. Skema tal-Pensjoni tal-UE (wara 10 snin ta' servizz); 5. Reġim Komuni tal-Assigurazzjoni tal-Mard tal-UE u kopertura tal-assigurazzjoni kontra l-mard u aċċidenti kkaġunati mix-xogħol, il-qgħad u benefiċċju għal invalidità u assigurazzjoni tal-ivvjaġġar; | **Skont is-sitwazzjoni personali tal-individwu u l-post ta' oriġini, il-membri tal-persunal jistgħu wkoll ikunu intitolati għal:**   1. Gratifika għall-espatrijazzjoni u għal residenza barranija; 2. Gratifika għall-familja; 3. Gratifika għat-tfal dipendenti; 4. Gratifika għall-edukazzjoni; 5. Gratifika ta' insedjament u rimborż tal-ispejjeż biex tiċċaqlaq; 6. Gratifika temporanja ta' sussistenza ta' kuljum; 7. Benefiċċji oħrajn (rimborż tal-ispejjeż tal-ivjaġġar malli tidħol għall-kariga, eċċ.)   Għal aktar informazzjoni dwar il-kundizzjonijiet rispettivi, jekk jogħġbok ikkonsulta **l-Anness VII** tar-Regolamenti tal-Persunal (minn paġna 96 sa 110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF> |

|  |  |
| --- | --- |
| *IMPENJI* | |
| **Impenn biex ikunu promossi opportunitajiet ugwali:**  L-Aġenzija hija impjegatur ta' opportunitajiet ugwali u tħeġġeġ ħafna applikazzjonijiet mill-kandidati kollha li jissodisfaw il-kriterji tal-eliġibbiltà u tal-għażla mingħajr l-ebda distinzjoni, tkun xi tkun, fuq il-bażi ta' nazzjonalità, età, razza, konvinzjoni politika, filosofika jew reliġjuża, sess jew orjentazzjoni sesswali u irrispettivament mid-diżabilitajiet, l-istat taż-żwieġ jew is-sitwazzjoni oħra tal-familja. | **Proċedura ta' appell:**  Kandidat li jaħseb li sar żball fir-rigward tal-eliġibilità tal-applikazzjoni tiegħu/tagħha jista' jitlob li ssir reviżjoni. Għal dan il-għan, talba għal reviżjoni tista' tiġi sottomessa, fi żmien 20 jum kalendarju mill-email li tkun infurmatu bir-rifjut tal-applikazzjoni tiegħu/tagħha. It-talba għar-reviżjoni għandha tikkwota r-referenza tal-proċedura tal-għażla kkonċernata u għandha ssemmi b'mod ċar il-kriterju/kriterji tal-eliġibilità mitlubin sabiex jerġgħu jiġu kkunsidrati kif ukoll ir-raġunijiet tat-talba għal reviżjoni. Din it-talba għandha tkun indirizzata lill-mailbox dedikat tal-Aġenzija (jobs@era.europa.eu).  Il-kandidat għandu jiġi infurmat, fi 15-il jum kalendarju wara l-wasla tat-talba tiegħu/tagħha, bid-deċiżjoni tal-Kumitat tal-Għażla dwar il-kwistjoni. |

|  |  |
| --- | --- |
| *PROĊEDURI TA' APPELL U TA' LMENTI* | |
| Jekk kandidat jikkunsidra li hu/hi ġie/ġiet affettwat/affettwata b'mod negattiv minn deċiżjoni partikolari, hu/hi jista'/tista' jippreżenta/tippreżenta ilment amministrattiv skont l-Artikolu 90(2) tar-Regolamenti tal-Persunal għall-Uffiċjali u l-Kondizzjonijiet tal-impjieg applikabbli għall-aġenti l-oħra tal-Unjoni Ewropea, fl-indirizz li ġej:  Direttur Eżekuttiv  Aġenzija tal-Unjoni Ewropea għall-Ferroviji (European Union Agency for Railways)  120, rue Marc Lefrancq  FR - 59300 Valenciennes  L-ilment għandu jiġi ppreżentat fi żmien 3 xhur minn meta l-kandidat jiġi nnotifikat bl-att li affettwa lilu/lilha b'mod negattiv.  Jekk l-ilment jiġi rifjutat, il-kandidat jista' jiftaħ kawża skont l-Artikolu 270 tat-Trattat dwar il-Funzjonament tal-Unjoni Ewropea u l-Artikolu 91 tar-Regolamenti tal-Persunal għall-Uffiċjali u l-Kondizzjonijiet tal-Impjieg Applikabbli għall-Aġenti l-Oħra tal-Komunitajiet Ewropej quddiem:  It-Tribunal għas-Servizz Pubbliku tal-Unjoni Ewropea (The European Union Civil Service Tribunal)  Indirizz postali  L-2925 Luxembourg  <http://curia.europa.eu/>  Jekk jogħġbok innota li l-AACC ma għandhiex il-poter li temenda d-deċiżjonijiet tal-Kumitat tal-Għażla. Il-Qorti affermat b'konsistenza li d-diskrezzjoni wiesgħa li jgawdi minnha l-Kumitat tal-Għażla mhijiex soġġetta għal reviżjoni mill-Qorti sakemm regoli li jirregolaw il-proċeduri tal-Kumitat tal-Għażla ma jkunux inkisru. | Huwa wkoll possibbli li wieħed jippreżenta ilment quddiem l-Ombudsman Ewropew skont l-Artikolu 228(1) tat-Trattat dwar il-Funzjonament tal-Unjoni Ewropea u skont il-kondizzjonijiet stipulati fid-Deċiżjoni tal-Parlament Ewropew tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman, ippubblikata f'Il-Ġurnal Uffiċjali tal-Unjoni Ewropea L 113 tal-4 ta' Mejju 1994:  Ombudsman Ewropew (European Ombudsman)  1, Avenue du Président Robert Schuman – CS 30403  FR - 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Jekk jogħġbok innota li l-ilmenti magħmula lill-Ombudsman m'għandhom l-ebda effett ta' sospensjoni fuq il-perjodu stabbilit fl-Artikoli 90(2) u 91 tar-Regolamenti tal-Persunal għall-Uffiċjali tal-Unjoni Ewropea għall-preżentazzjoni, rispettivament, ta' ilment jew appell quddiem it-Tribunal għas-Servizz Pubbliku tal-Unjoni Ewropea skont l-Artikolu 270 tat-Trattat dwar il-Funzjonament tal-Unjoni Ewropea |

|  |  |
| --- | --- |
| *PROTEZZJONI TAD-DATA* | |
| L-għan tal-ipproċessar tad-data li inti tissottometti huwa li timmaniġġja l-applikazzjoni tiegħek fid-dawl tal-possibilità ta' selezzjoni minn qabel jew inkarigu fl-Aġenzija.  L-informazzjoni personali li aħna nitolbu mingħandek se tiġi pproċessata f'konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data. | Ara l-link:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Titoli ta' studji li ngħataw fl-Istati Membri tal-UE jew li huma soġġetti għaċ-ċertifikati ta' ekwivalenza maħruġin mill-awtoritajiet fl-Istati Membri msemmija biss se jiġu kkunsidrati [↑](#footnote-ref-1)
2. Il-lingwa materna tiegħek jew lingwa oħra uffiċjali tal-UE li inti għandek għarfien tajjeb tagħha, f'livell li jikkorrispondi għal C1 kif definit fil-Qafas Komuni Ewropew ta' Referenza għal-Lingwi (QKERL) <http://europass.cedefop.europa.eu/mt/resources/european-language-levels-cefr> [↑](#footnote-ref-2)
3. Għarfien tat-tieni lingwa uffiċjali tal-UE tiegħek li jikkorrispondi ma' minn tal-inqas livell B2 kif definit fil-Qafas Komuni Ewropew ta' Referenza għal-Lingwi (QKERL) [↑](#footnote-ref-3)
4. Jekk applikabbli [↑](#footnote-ref-4)
5. Qabel l-impenn, il-kandidat li jintgħażel se jintalab jipprovdi ċertifikat li jikkonferma n-nuqqas ta' kwalunkwe rekord kriminali [↑](#footnote-ref-5)
6. Qabel l-impenn, il-kandidat magħżul għandu jiġi eżaminat f'ċentru mediku indikat mill-Aġenzija sabiex jiġi kkonfermat li r-rekwiżiti tal-Artikolu 28 (e) tar-Regolament tal-Persunal tal-Uffiċjali u tas-CEOS tal-UE huma ssodisfati [↑](#footnote-ref-6)
7. Dawk il-kandidati li jiksbu punteġġ globali ta’ minn tal-inqas 50 % biss jiġu kkunsidrati [↑](#footnote-ref-7)